**PÁLYÁZATI FELHÍVÁS**

**„Data Science for Financial Problems” c. EIT Digital Summer School 2021program részvétel - támogatási ösztöndíj**

Az ELTE Innovációs Központ pályázatot hirdet, melynek célja az EIT Digital által szervezett „**Data Science for Financial Problems” című online módon, 2021. július 18-31. között tartandó summer school programon való részvétel** **1 fő ELTE-s hallgató részére történő biztosítására.**

A jelen pályázati felhívás keretében kiválasztásra kerülő **1 fő, kiemelten tehetséges, jelenleg is ELTE-s tanulmányokat folytató informatikus hallgató** részére a „**Data Science for Financial Problems” program kedvezményes áron, összesen 950 EUR** értékben lesz elérhető, melynek **részvételi díját** az Innovációs Központ a nyertes pályázó számára **utófinanszírozás keretében biztosíja**.

A summer shcool részletes program ismertetője és leírása az alábbi linken érhető el:

<https://summerschool.eitdigital.eu/data-science-for-financial-problems>

**Pályázati felhívás részletei:**

**1. A pályázatra jogosultak köre, feltétételek – a Data Science for Financial Problems” summer shcool program felhívásával összhangban:**

* informatikai alap-, mester- vagy osztatlan képzésben részt vevő hallgatók (legalább 2 elvégzett félév és aktív hallgatói jogviszony megléte szükséges)
* az EIT Digital által meghatározott, a program elvégzéséhez szükséges megfelelő szintű angol nyelvtudás

**2. A pályázás folyamata:**

A pályázóknak a következő dokumentumokat szükséges benyújtaniuk **angol nyelven** **az ELTE Innovációs Központ részére** (e-mail cím: innovacio@innovacio.elte.hu) **2021. május 18-ig:**

* szakmai önéletrajz (Europass formátum javasolt) - *kötelező*
* angol nyelvű motivációs levél - *kötelező*
* utolsó 2 félévben teljesített tanulmányi átlagról szóló igazolás vagy annak megfelelő hivatalos alátámasztó dokumentum - *kötelező*
* a nyelvtudás szintjének igazolása (vizsgabizonyítvány másolata) – *amennyiben rendelkezésre áll*
* elektronikusan aláírt adatkezelési nyilatkozat – *kötelező*

A nem a kiírás szerint, vagy a pályázat határidejének lejárta után benyújtott pályázat érvénytelennek minősül és elutasításra kerül.

**3. Az értékelés folyamata:**

A jelentkezés beérkezéséről az Innovációs Központ minden pályázót e-mailben értesít.

**Az értékelés** (így: (1) alapvető jogosultsági feltételek vizsgálata, (2) tanulmányi átlag és a motivációs levélben foglaltak alapján történő bírálat) **során szűrő feltétel a pályázó tanulmányi átlaga (**utolsó 2 félév tanulmányi átlaga) **és motivációja, mely alapján a jelentkezők között rangsort képez a kiíró, egyben a pályázatok elbírálója.**

Az értékelési eredményéről a pályázók **legkésőbb május 21-ig, e-mailben** kapnak értesítést.

Nyertes pályázóval (1 fő) az értesítést követően az **EIT Digital képzésszervező kollégái közvetlenül felveszik a kapcsolatot a kedvezményes árú (950 EUR összegű) jelentkezéshez szükséges kód részére történő megküldése céljából.**

A „Data Science for Financial Problems” című summer school programra történő hivatalos jelentkezést ezt követően a nyertes pályázónak **a kedvezményes kupon birtokában és használatával**, **önállóan szükséges elvégezni, 2021. június 1-ig, az EIT Digital honlapján:**

(<https://summerschool.eitdigital.eu/data-science-for-financial-problems>)

**4. Felhasználás és lemondás:**

**Az ELTE Innovációs Központ nyertes pályázóval ösztöndíj szerződést köt – melynek feltétele az aktív hallgatói jogviszony megléte. A támogatás összege (950 EUR) a szerződés megkötését követően, a Neptun rendszeren keresztül a hallgató részére, a Neptun rendszerben szereplő bankszámlaszámra kerül kifizetésre.**

**Nyertes hallgató tehát a program részvétel díját várhatóan utófinanszírozás keretében kapja meg.**

Amennyiben a nyertes pályázó az ösztöndíjat nem tudja, vagy nem kívánja a támogatási döntés szerint meghatározott módon igénybe venni, - azonban megtörtént részére a támogatáskifizetés, - úgy az ösztöndíjas köteles a támogatási összeget visszafizetni.

**5. Beszámolás:**

Pályázó részére elvárás a tárgyi EIT Digital Summer School program eredményes elvégzése, melyről szóló igazolást („certificate”) a kurzus lezárultával szükséges az Innovációs Központ részére elektronikusan megküldenie.

**6. Adatvédelem:**

Az Innovációs Központ az ösztöndíjpályázatok elbírálásához szükséges adatokat a hatályos adatvédelmi szabályoknak megfelelően kezeli. A pályázó a felhíváshoz mellékelt adatkezelési nyilatkozat benyújtásával beleegyezik személyes adatai a nyilatkozat szerinti kezelésébe.

**7. Forrás:**

A támogatás egyösszegű ösztöndíjként, utófinanszírozás keretében, **Az ELTE Innovációs Ökoszisztémájának fejlesztése az ipari elvárásokkal összhangban”** című 2019-1.2.1-EGYETEMI-ÖKO-2019-00004 számú projekt terhére kerül kifizetésre.